বঙ্গোপসাগরে নিম্নচাপ,সাগরে জন্ম নিচ্ছে ‘মান্থা’

কলকাতা: দক্ষিণ বঙ্গোপসাগরে ঘূর্ণাবর্ত নিম্নচাপে পরিণত হয়েছে। সোমবার সকালে ঘূর্ণিঝড়ে পরিণত হবে। শনিবার সুস্পষ্ট নিম্নচাপ এবং রবিবার গভীর নিম্নচাপে পরিণত হবে এই সিস্টেম। পশ্চিম ও উত্তর-পশ্চিম দিকে এগিয়ে দক্ষিণ-পশ্চিম এবং মধ্য বঙ্গোপসাগর এলাকায় গভীর নিম্নচাপ ঘূর্ণিঝড়ে পরিণত হবে। এই ঘূর্ণিঝড়ের অভিমুখ থাকবে পশ্চিম উত্তর-পশ্চিম দিক। বঙ্গোপসাগরে নিম্নচাপের (Low Pressure Forms Bay Of Bengal) প্রভাবে নতুন সপ্তাহে বৃষ্টির (Rain Forecast West Bengal) সম্ভাবনা রয়েছ। ২৮ অক্টোবর মঙ্গলবার থেকে মৎস্যজীবীদের সমুদ্রে যেতে নিষেধ করা হয়েছে। ২৭ তারিখের মধ্যে উপকূলে ফিরে আসতে পরামর্শ।

আলিপুর আবহাওয়া দফতর জানিয়েছে, ২৭ অক্টোবর থেকে বঙ্গোপসাগরে জোর হাওয়া বইবে। ঘণ্টায় ৪০ থেকে ৫০ কিলোমিটার বেগে হাওয়া বইতে পারে। ঘণ্টায় ৬০ কিলোমিটার গতিতে দমকা হাওয়া উঠতে পারে। ২৭ অক্টোবরের মধ্যে মৎস্যজীবীদের ফিরে আসতে বলা হয়েছে। ২৮ অক্টোবরের পর থেকে বঙ্গোপসাগর ও ওড়িশা উপকূলে সমুদ্র আরও উত্তাল হবে। তাই মৎস্যজীবীদের গভীর সমুদ্রে না যাওয়ার অ্যালার্ট জারি হয়েছে। সোমবার ২৭ অক্টোবর নাগাদ এই ঘূর্ণিঝড়টি তৈরি হতে পারে। শেষ পর্যন্ত ওই ঘূর্ণিঝড় তৈরি হলে তার নাম দেওয়া হবে ‘মান্থা’ (Cyclone Mantha)। এই নাম থাইল্যান্ডের দেওয়া। থাইল্যান্ডের সিয়ামিজ ভাষায় ফুলের সুগন্ধকে ‘মান্থা’ বলা হয়।

দক্ষিণবঙ্গে আজ ঝলমলে পরিষ্কার আকাশ। পরে আংশিক মেঘলা আকাশ। উপকূলের জেলাতে হালকা বৃষ্টির সম্ভাবনা। ছট পুজোয় হালকা বৃষ্টির সম্ভাবনা বাড়বে। জগদ্ধাত্রী পুজোয় ভারী বৃষ্টির সতর্কতা। আগামী সপ্তাহে সব জেলাতেই বৃষ্টির সম্ভাবনা তৈরি হতে পারে মঙ্গলবার থেকে বৃহস্পতিবার। আজও মূলত শুষ্ক হাওয়া। উপকূলের কাছাকাছি আবহাওয়ার পরিবর্তন। রবিবার এবং সোমবার উত্তর ও দক্ষিণ ২৪ পরগনা পূর্ব ও পশ্চিম মেদিনীপুরে জেলাতে বজ্রবিদ্যুৎসহ হালকা থেকে মাঝারি বৃষ্টির পূর্বাভাস। মঙ্গলবার ছট পুজোর দিন বৃষ্টির পরিমাণ বাড়বে। দক্ষিণবঙ্গে মেঘলা আকাশ; বৃষ্টির সম্ভাবনা। বজ্রবিদ্যুৎ সহ বৃষ্টির পূর্বাভাস সব জেলাতেই। থাকবে বজ্রপাতের আশঙ্কাও। বুধবার এবং বৃহস্পতিবার দক্ষিণবঙ্গের সব জেলাতেই বৃষ্টির সম্ভাবনা। বৃষ্টির সঙ্গে উপকূলের ও উপকূল সংলগ্ন জেলাগুলিতে ৩০ থেকে ৫০ কিলোমিটার গতিবেগে দমকা বাতাস বইতে পারে।

আরও পড়ুন:উচ্চমাধ্যমিক পার্ট ওয়ানের ফল প্রকাশ কবে হবে? জানুন এই ভিডিয়োয়

মঙ্গলবার দক্ষিণ ২৪ পরগনা ও পূর্ব মেদিনীপুরে ভারী বৃষ্টির সতর্কতা। বুধবার হাওড়া,উত্তর দক্ষিণ ২৪ পরগনা, পূর্ব পশ্চিম মেদিনীপুর এবং ঝাড়গ্রাম এই ছয় জেলাতে ভারী বৃষ্টির সতর্কতা। বৃহস্পতিবারের ও পাঁচ জেলাতে ভারী বৃষ্টি। উত্তর ও দক্ষিণ 24 পরগনা পূর্ব বর্ধমান নদীয়া ও মুর্শিদাবাদে বিক্ষিপ্তভাবে ভারী বৃষ্টির সতর্কতা।

উত্তরবঙ্গে পশ্চিমী ঝঞ্ঝার প্রভাবে উইকেন্ডে বৃষ্টি । মূলত আংশিক মেঘলা আকাশ কোথাও মেঘলা আকাশ হবে। বজ্রবিদ্যুৎসহ হালকা থেকে মাঝারি বৃষ্টি। আজ শুক্রবার থেকে পার্বত্য এলাকায়; মূলত দার্জিলিং কালিম্পং পাহাড়ি এলাকায় বৃষ্টির সম্ভাবনা। ছিটেফোঁটা বৃষ্টি হতে পারে, জলপাইগুড়ি এবং আলিপুরদুয়ার জেলাতে। শনি ও রবিবার বজ্রবিদ্যুৎসহ বৃষ্টির সম্ভাবনা বাড়বে। মেঘলা আকাশ বজ্রবিদ্যুৎ সহ হালকা থেকে মাঝারি বৃষ্টির পূর্বাভাস। দার্জিলিং কালিম্পং জলপাইগুড়ি আলিপুরদুয়ার কোচবিহার এই পাঁচ জেলাতে বৃষ্টির সম্ভাবনা বেশি। সোমবার থেকে বৃষ্টির সম্ভাবনা কমবে। পশ্চিমী ঝঞ্ঝা পাস করে যেতেই শুষ্ক আবহাওয়া। বুধবার এবং বৃহস্পতিবারে উত্তরবঙ্গের সব জেলাতেই বৃষ্টির সম্ভাবনা।

অন্য খবর দেখুন